रुपए के लालच में आकर मां ने नाबालिग बच्ची को दिल्ली में बेचा
रायगढ़ | रुपए के लालच में आकर एक मा द्वारा अपनी सगी बेटी को दिल्ली के प्लेसमेंट एजेंसियों के हाथों बेचे जाने का सनसनीखेज मामला सामने आया हैं। खास बात तो यह हैं कि इसका खुलासा उस पत्र से हुआ हैं, जिसमें बेटी ने अपने पिता को भेजते हुए रिहा कराने की गुहार लगाई हैं। मामला कापू थाना क्षेत्र का हैं। पुलिस मामले की गंभीरता को देखते हुए दिल्ली रवाना हो चुकी हैं। पुलिस के अनुसार कापू थाना के वाले ग्राम बेंदोपाली गांव निवासी कुंवर लाल नगेसिया की 14 वर्षीया पुत्री रीना परिवर्तित नाम को उसकी मां ने वर्ष 2009 में विजयनगर की महिलाओं के साथ मिलकर दिल्ली ले गई थी, जहां चंद महीनों बाद ही मां ने नाबालिग बच्ची को एजेंसियों को बेच दिया। 6 साल का लंबा फासला गुजर जाने के बाद भी पिता और बेटी के बीच कोई बातचीत नहीं हुई थी। वह अक्सर अपनी प|ी से बेटी के संबंध में पूछताछ करता था, लेकिन हमेशा वह बातों को टाल देती थी। यही वजह थी कि वह मामले से अनभिज्ञ था। लिहाजा ऐसे में चंद दिनों पहले जैसे ही उसकी बेटी की चिट्ठी मिली, उसे पढ़ वह सकते में आए बिना नहीं रह पाया। पत्र में अपनी तकलीफों को बयां कर बेचे जाने का जिक्र है। यही वजह हैं कि बेटी के हालत की जानकारी मिलते ही पिता ने मामले की सूचना परिजनों को देने के अलावा पुलिस से भी शिकायत की।
इधर मानव तस्करी के मामले में मां द्वारा ही बेटी की बिक्री संबंधी सूचना मिलने के बाद मामले की गंभीरता को देखते हुए एसपी डा.संजीव शुक्ला ने पुलिस की एक टीम गठित करते हुए दिल्ली के पानीपत रवाना कर दिया हैं, जहां एजेंसियों के हाथों नाबालिग किशोरी शोषण का शिकार हो रही हैं। बहरहाल पुलिस ने इस मामले में धारा 370, 34 के तहत मामला दर्ज करते हुए जांच शुरू कर दी हैं।
hin_Deva hin_Deva hin_Deva